Imtella' Ġunju 26, 2021 The New York Times irrapportat li inġinier kien wissa tliet snin ilu li l-binja li ġġarrfet f'Miami fi Florida, kellha ħsarat strutturali kbar. F'rapport li għamel f'Ottubru 2018 biex jgħin fil-pjani ta' manutenzjoni, l-inġinier Frank Morabito kien qal li hemm evidenza ta' ħsara strutturali fil-konkrit taħt il-pixxina u konsenturi fil-parkeġġ ta' taħt l-art. Parti kbira mill-binja ta' 12-il sular f'Miami ġġarfet fis-sigħat bikrin tal-Ħamis waqt li r-residenti kienu reqdin. Erba' persuni huma kkonfermati mejta filwaqt li 159 oħra għad mhux magħruf x'sar minnhom. Ħaddiema tat-tiftix u salvataġġ qed jaħdmu bla waqfien ifittxu qalb it-tiġrif.